
Cobiza de lobos. A falange en Lugo 


María Jesús Souto Blanco 


A violencia 1 , e a corrupción 2 cimentaron o réxime de Franco na 
provincia lucense, polo menos nos primeiros anos. 

Esa violencia regulada polas leis do Estado de guerra, era exer- 
cida formalmente polos que tiñan o monopolio da violencia estatal: 
militares, xuíces, persoal de prisións, garda civil e policía. Pero, 
ademais desta violencia "legal", aínda que ilexítima, existía outra, 
extraoficial, que era exercida fundamentalmente por Falange. 

Tamén foron as autoridades de Falange as máis frecuente- 
mente implicadas en prácticas corruptas, nunha sociedade como a 
do primeiro franquismo na que a corrupción era moeda común. 

Diste modo, nos primeiros anos da Guerra o réxime fran- 
quista 3 : 

► Permitiu a violencia de Falange como instrumento da repre- 
sión, que estivo protagonizada e dirixida fundamentalmente, 
polo menos en Lugo, non por neofalangistas, senón precisa- 
mente por "camisas viejas". 

► Permitiu a cormpción das xerarquías de Falange como recom- 
pensa pola súa implicación nesa política de terror necesaria para 
o sometemento da poboación e implantación do réxime. 

► Instrumentalizou a legalidade e a xustiza encargada de 
controlar e xulgar esa violencia e corrupción, para someter 
calquera ameaza ó poder ascendente de Franco. Para o fran- 
quismo o uso ilexítimo da violencia e da corrupción exercida 
por Falange, non supoñía un verdadeiro problema, nin xurí- 
dico, nin político. Isto é así, debido sobre todo, ó feito de que o 
respeto a legalidade, mesmo á imposta polo propio réxime, non 
era un valor a salvagardar. 

En definitiva, perante o primeiro franquismo os lucenses foron 
obxecto de inxustiza na súa forma mais arbitraria, xa que o estado 
de superioridade dos gobemantes era tal, que si estes incorrían en 
comportamentos ilícitos (uso da violencia política e da corrupción), 
os cidadáns non podían esperar que fosen sancionados. 

Aínda que son numerosos os exemplos que sustentan estas 
hipóteses por razóns de tempo e espacio exporemos a continuación 
un estudio de caso exemplar, centrado no que foi xefe territorial de 
FE-JONS de Galicia nos primeiros meses despois da sublevación 
do 36, Mario González Zaera (en adiante MGZ), un dos falangistas 
condenados por hedillismo a raíz do Decreto de Unificación. 

A nosa argumentación basease fundamentalmente en dous 
sumarios militares por traizón instruídos contra MGZ e outros 
falangistas 4 . Ademais manexamos outras fontes complementarias: 
hemerográficas, xudiciais civís (expedientes de responsabilidades 
políticas), gobemativas, penitenciarias, etc. 

Breve caracterización de MGZ 

Mario Benito Nicolás González Zaera, naceu en Sarria 5 , 
provincia de Lugo, o 17 de decembro de 1900 e faleceu no mesmo 
municipio o 3 de outubro de 1980. Unha descrición deste home, 
figura no libro Testímonio de Hedilla, escrito por Mariano García 
Venero a instancias e baixo o control do propio Hedilla 6 : 

Este Zaera -uno de los tres hombres de singular volumen físico que 
militaron en la Falange, par de Agustín Aznar y Emilio Alvargonzález- 
recuerda por la entonación y el ademán a un tribuno gallego de la especie 
cantoniana. Es el tipo -raro- del gallego extrovertido, pero que en sus arre- 
batos y gesticulación tiene alguna dosis de cautela céltica. Estaba en los 
años de la treintena, y sentía, en verdad, sincero disgusto por las mezquin- 
dades caciquiles de su país 7 . 

Este posicionamento de MGZ contra os caciques non impediu 
que, xa dende tempos da República, se asociase nunha comuni- 
dade de intereses políticos e económicos con Manuel Saco Rivera, 
conspicuo representante do caciquismo. 

Manuel Saco contribuíu persoal e materialmente á prepara- 
ción da sublevación militar 8 . Foi secretario de Nicolás Franco cando 
este ocupou a Secretaría Xeral do Xefe do Estado e en agosto de 
1938, foi asasinado en Sarria por un falangista dunha facción 
contraria á de Zaera. 

Á falta de coherencia entre a proclamada actitude anticaciquil 
de Zaera e a rede de alianzas na que se envolveu, podemos 
engadir outra contradicción, a súa pública e reiterada profesión de 
hedillismo fronte á forma en que renegou de tal lealdade ante as 
autoridades militares. Así, no sumario 1/38 preguntado sobre si 
afirmou que Hedilla volvería a ser Xefe de Falange, MGZ res- 
pondeu: 

...no es cierto que el deponente hiciese semejante manifestación, 
máxime teniendo en cuenta que el referido Hedilla está expulsado del 
Movimiento y sometido a procedimiento, y además que el deponente acata 
la persona del Generalísimo y todas las disposiciones del mismo como lo 
puede probar el hecho de que en conversación mantenida con el señor 
Sangróniz, con anterioridad al Decreto de Unificación le manifestó el 
deponente lafalta de capacidad que notaba en Hedilla para seguir ejer- 
ciendo un cargo como el que en aquella época tenía, al propio tiempo que le 
expresó la incondicional adhesión del deponente a la persona del 
Generalísimo, hasta el extremo de que en diferentes ocasiones en que 
conversó con el Señor Sangróniz, y este señor puede atestiguarlo, le habló 
de la necesidad, el declarante, de actuar de una manera enérgica en contra 
de la orientación que a la Organización daba Hedilla 9 

No libro antes citado sobre a vida de Hedilla, este aprobou a 
inclusión de numerosos testemuños de MGZ 10 , proba de que 
confiaba na súa lealdade e de que descoñecía a declaración que 
acabamos de citar. Resulta rechamante despois do lido que incluso 
o diario de Lugo E1 Progreso, ó dar no seu día a nova do falece- 
mento de MGZ resaltara o seu hedillismo e pedira ós lectores unha 
oración polo etemo descanso do home que [c. c.] "contra viento y 
marea, fue siempre fiel a sus ideales. Y eso, en estos tiempos, es algo 
que vale la pena poner de manifiesto 11 " [f.c.]. 

MGZ non era un advenedizo de última hora, era un camisa 
vieja. Así sobre a súa militancia fascista, o propio MGZ testemuña: 

[c. c.] A principios del año 1933,fundé en el partido judicial de Sarria 
(Lugo) una sección de El Fascio Español (...). Entonces yo era propietario 
de los laboratorios de especialidades farmacéuticas “ Kober " 12 , pero lo aban- 
doné todo por servir 13 [f. c.[. 

Abundando no talante corrupto e caciquil de MGZ, a verdade 
foi ben diferente, abandonou o negocio das especialidades farma- 
céuticas Kober por tratarse dunha estafa (anterior a unha quebra 
fraudulenta) pola que MGZ foi investigado. 

A actividad de MGZ en falange 

Como dirixente de Falange, Zaera foi tamén protagonista de 
todo tipo de incidentes armados meses antes da sublevación 
militar do 36. 

A súa actividade sendo xefe provincial de Falange de Lugo e 
despois xefe territorial de Galicia, aparece descrita de forma 
pormenorizada na causa militar 1176/36. Nese sumario depuxeron 

aproximadamente 136 testemuñas, todos con declaracións desfa- 
vorables, excepto as dos mandos e afiliados da Falange local (7), 
que só recoñeceron a existencia de certa desorganización en FE- 
JONS de Sarria. Como acabamos de dicir, declararon en contra de 
MGZ e do seu subordinado, Eduardo Gómez Requejo, todas as 
autoridades locais e prebostes de Sarria directamente relacionados 
cos feitos. 

No resumen das actuacións o xuíz declara que chegou: 

...a adquirir ia opinión recta, serena y segura de que la comarca de 
Sarria estaba bajo el dominio y la tiranía de Falange Española, que la tenía 
sojuzgada y sometida (...) ; sus dirigentes abusando de sus cargos y respal- 
dados por la masa yfuerza de su gente, que los apoyaba inconscientemente 
y por obediencia debida, realizaron toda clase de atropellos, vejaciones y 
desmanes llegando a conseguir, y ejercer, un poder omnímodo, pues eran 
amos, dueños y señores de aquel territorio, que regían como Cantón inde- 
pendiente, sobre el que ejercían, enforma despótica, desusada e inmoral un 
pleno y absoluto dominio, que pretendía desconocer a la Autoridad legal y 
que se había impuesto por el terror... u 

Da proba levada a cabo na instrucción o xuíz deduce o seguinte: 
1. Polos dirixentes de Falange Española de Sarria impoñeranse 
fortes multas en metálico a: 

-Persoas e familias de marcada significación de esquerdas: 

► ás tías do alcalde ca F. P. de Izquierda Republicana 
(Antonio Páramo Sánchez, fuxido, o seu tío xa fora fusi- 
lado), ás que mediante a violencia fóronlles esixidas en 
total 25.000 pts. 

► A Dositeo Piñeiro, xestor municipal ca F. P. a quen tiñan 
preso no concello, esixíronlle 15.000 ptas., para poñelo en 
liberdade. 

► A Avelino López Quintana (votante da F.P.) esixíronlle 
1000 ptas. para poñer en liberdade á súa muller que 
estaba detida. 

► A Valentín López López, para poñer en liberdade á súa 
esposa esixíronlle 11.000 ptas. 

-Ás sucursais do Banco Pastor e de La Coruña, facendo 
figurar as cantidades requisadas como donativo á Falange 
Española. Así, no Banco Pastor presentáronse 10 ou 12 falan- 
gistas, armados con fusiles, que esixiron o pago de 5.000 
ptas. como donativo a FE-JONS, como o director se negara a 
pagalas, o xefe do grupo colleu o diñeiro. Algo similar e con 
igual cantidade ocorreu no Banco de La Coruña. 

2. Os procesados impuxeron unha subscrición, aumentando a 
contía progresivamente, e que era xestionada por unha comi- 
sión composta polo alcalde, o xuíz municipal e un importante 
propietario. Aquí se percibe unha irregularidade no sumario, 
xa que escrito a man se inserta entre liñas que os fondos reca- 
dáronse "para Falange de Sarria según manifiestan los señores 
que componían la comisión y otros testigos" 16 . Unicamente os 
integrantes da comisión declararon neste sentido, mentres que 
as testemuñas que contribuíron á subscrición, algúns de gran 
relevancia social, afirman que o fixeron crendo que era para o 
Exército Nacional 17 . 

Establecer no resumen das actuacións xudiciais que o fin da 
subscrición era recadar fondos para Falange, e non ter en conta 
os relevantes testemuños que afirmaban que se pedía para a 
Subscrición Patriótica, significaba exonerar a Falange da graví- 
sima responsabilidade de apropiarse deses fondos. 

3. FE-JONS de Sarria patrocinou unha subscrición de víveres 
para as forzas que loitaban nos frontes de combate 18 e tamén 
iniciou unha subscrición en ouro, anunciada como "Recaudadón 
de oro para el Tesoro Nacional" 19 , ámbalas dúas, según os 
autos, co obxectivo de apropiarse do diñeiro da súa venda. 

O certo, como consta en informes acadados polo Gobemador 
civil e militar de Lugo 20 , é que nada do obtido nestas subscricións 
foi entregado ás oficinas recadadoras da Subscrición Patriótica e 
que, tanto MGZ como Requejo, detraeron importantes cantidades 
de diñeiro da tesourería de Falange, sen comprobante algiin 21 . 

Os feitos delictuosos non se limitaron o ámbito económico, 
aínda que o xuíz non fai referencia a eles nas conclusións, no 
sumario aparecen sólidos testemuños referidos a extorsións, 
violencia física e incluso asasinatos perpetrados por Falange, 
tamén contra autoridades militares e relixiosas, con todo o que esto 
implicaba en aquel momento 22 . 

Por razóns de tempo e espacio non podemos presentar tódolos 
excesos e tropelías que figuran no sumario, nin facer patente a 
solidez dos testemuños, creemos, no obstante, que o exposto é sufi- 
ciente para xustificar a nosa perplexidade ante a decisión do 
Auditor de Guerra no sentido de recomendar o sobresemento 
provisional da causa (como así ocorreu), co argumento acomoda- 
ticio de que: 

...los hechos de autos por afectar al desenvolvimiento de actividades 
ligadas estrechamente al movimiento nacional, revisten una peculiar 

modalidad, de la que es necesario hacer muy particular estimación al enjui- 
ciar el tema procesal propuesto y planteado, por referirse a un período en 
que las necesidades supremas imponían cierto grado de confusión en el 
desarrollo de ideas y consiguiente organización de servicios y cometidos al 
margen de toda norma clara y precisa, sin reglamentación específica que 
permita una puntual exigencia de deberes y obligaciones y por rozar la 
investigación las consecuencias de acciones represivas que inspiradas en 
un sentido nuevo, enérgico y eficaz de una justicia beligerante contra los 
enemigos solapados de España en plena realidad bélica, pudieron desenvol- 
verse con mayor o menor acierto, ecuanimidad y pureza (...) 

...habida cuenta de las circunstancias dichas no se encuentra relieve 
ni concreción delictiva suficiente en los hechos investigados, que afectan 
más propiamente al régimen de la organización y que por ende pueden 
dentro de ella ser ponderados, sancionados o enmendados con mayor 
sentido dejusticia y eficacia . 23 

A única medida que tomou Falange contra MGZ foi cesalo 
como xefe territorial de Galicia, nomeándoo Delegado da Xunta de 
mando para as Illas Canarias, función que desempeñou durante un 
mes, transcorrido o cal foi trasladado a Salamanca como encargado 
de recruta e propaganda . 24 

Queda claro, pois, que o réxime consentiu a violencia e corrup- 
ción de Falange, verificándose as nosas dúas primeiras hipóteses. 

Respecto á terceira, á de que o réxime instrumentalizou a 
xustiza, para someter calquera ameaza ó poder ascendente de 
Franco, a comparación do sumario xa visto con outro incoado 
contra MGZ e dous falangistas mais, é moi elocuente. Este segundo 
sumario fundamentábase nunha presunta actividade conspiradora 
dos denunciados contra Franco, co obxectivo de minar a autori- 
dade deste e incluso atentar contra a súa persoa para, diste modo, 
conseguir a hexemonía de Hedilla. 

Despois dunha detida análise desta segunda causa, verifi- 
camos que, deixando a un lado a acusación de conspiración, o resto 
das imputacións coinciden punto por punto coas que anterior- 
mente foran sobresidas. 

Os argumentos manexados para sobreser o primeiro sumario, 
utilízanse agora para todo o contrario. Así, na sentencia do Consello 
de Guerra manifestase que aquela conducta nos primeiros días do 
"Glorioso Alzamiento Nacional" é agora: 

Merecedora del más duro y ejemplar de los castigos y en cualquier 
momento en que aquello se realizara, en los momentos históricos en que 
fueron ejecutados y por los que atravesó nuestra Patria, requerían e impo- 
nían una mayor atención y rectitud en la conducta de todos los coope- 

rantes al triunfo de España, principio éste sentado taxativamente en el 
preámbulo del Bando de declaración de guerra de la Junta de Defensa 
Nacional de España indicando “Que las circunstancias por las que atra- 
viesa España, exigen a todo ciudadano español el cumplimiento extricto 
(sic) de las leyes..." llegando en su consecuencia a imponer mayor seve- 
ridad a los infractores de las leyes (...) valiéndose de la misión que les 
incumbía realizar y del cargo que Falange les había investido, y amparan- 
dose (sic) en las tinieblas del momento, llegaron con sus actos a traicionar, 
no solo la gloriosa historia y el magnífico espíritu de la Falange, sino 
también a su misma Patria y al Glorioso Alzamiento Nacional, el cual 
como ha dicho nuestro Caudillo tiene una ética y una moral ." 75 

Como vemos, as circunstancias do momento que no anterior 
sumario eran consideradas un atenuante, son agora consideradas 
agravante, permitindo configurar un perfil criminal dos encau- 
sados, que serviría para considerar probada, por contigüidade, a 
acusación máis grave, a de conspiración contra Franco, para a cal 
non existían probas. Diste modo MGZ e Eduardo Gómez Requejo 
foron condenados a morte, se ben, ambas sentencias foron conmu- 
tadas polas de reclusión a perpetuidade. 

Finalmente dicir, que MGZ permaneceu pouco máis de dous 
anos encarcerado cumprindo a sentenda, sendo fínalmente indultado. 

A opacidade imposta polo réxime franquista sobre as verda- 
deiras actividades da Falange, permitiron que a imaxe honesta e 
aguerrida que pretendían transmitir de esta organización perdu- 
rase, incluso ata datas moi recentes, como se pode comprobar na 
necrolóxica publicada polo diario E1 Progreso a raíz do falece- 
mento en 1980 de MGZ e a que xa nos referimos. O panexírico 
que se lle dedica e as pompas fúnebres seguro reavivaron os 
sentimentos de aqueles que directa ou indirectamente foron 
víctimas das súas actuacións e que aínda non obtiveron a repara- 
ción que merecen. 

Notas 


'Respecto á violencia (política) referímonos a: "Toda forma de coacción física, 
incluída a ameaza de tal, orientada á consecución de obxectivos políticos" [Joaquín 
Romero Maura, Ln romnnn del dinblo. Ensnyos sobre In violencin políticn en Espnñn (1900- 
1950), Madrid, Marcial Pons, 2000, p. 154]. 

2 Respecto á corrupción referímonos á "práctica dunha discriminación contraria ás 
leis ou ao seu espírito (...) con frecuente desviación indebida de recursos e deci- 
sións." [Joaquín Romero Maura, opus cit., p. 159]. 

3 Consideramos que o sistema político franquista comeza a funcionar o 1 de 
outubro de 1936, xa que a partir desta data Franco consegue unha extraordinaria 

concentración de poder na súa persoa (xefe do Goberno e xeneralísimo dos exér- 
citos), e en marzo de 1937, había indicios claros de que Franco decidira quedarse no 
poder non unicamente mentres durase a guerra; polo que procedeu á unificación 
de ideas, autoproclamándose xefe do novo partido único. 

4 Ambos atópanse no Tribunal Militar Territorial Cuarto en A Coruña. A primeira 
causa é a 1176/36 por traizón que se lle incoou xunto a Eduardo Gómez 
Rodríguez, coñecido por Requejo, xefe comarcal de FE-JONS de Sarria e a 
segunda é a 1/38 incoada tamén xunto ó citado Gómez Requejo, aínda que 
ámbolos dous xa non eran xefes de Falange e a Luis López López, ex xefe local de 
Falange de Paradela. 

5 Municipio da provincia de Lugo, capital do seu partido xudicial, formado 
ademais polos municipios de Incio, Láncara, Paradela, Páramo e Samos. Era unha 
das zoas mellor comunicadas da provincia. 

6 Na introducción do libro citado dise que Hedilla foi o que dirixiu e sinalou 
feitos e personaxes, cronoloxía, arquivos, xornais, etc., e que incluso corrixiu a 
obra. 

7 Opus cit., p. 134. 

a Ver LUIS MOURE MARIÑO, La generación del 36. memorias de Salamanca y Burgos, 
Sada (ACoruña), 1989, p. 131. 

9 A cursiva é miña. Fol. 41 v°. 

“Concretamente nas páxinas 131, 132, 134, 135, 287, 328, 346, 516 e 560. 
n El Progreso, sábado 4 de outubro de 1980, p. 12. 

12 Na causa 1 / 38, fol. 135 e 135 v° acusase a mgz de levar a cabo "otro negocio que corre 
parejo en turbiedad con el de la quiebra [refírese a unha quebra fraudulenta que lle 
atribúen por valor de millón e medio de ptas.] fue el de un específico a cuya produc- 
ción se dedicaron, haciéndolo figurar como medicamento para los reumáticos, a base 
de ajo, que bautizaron con el nombre de Ajolín y productos 'Kobber ' figurando proce- 
dente de una casa alemana. E1 valor intrínseco de cada paquete era de una peseta 
aproximadamente, y le asignaron el precio de diez y seis; y como era necesario una 
gran propaganda para la venta del producto, asociaron al negocio a un oficial de 
correos afecto a la adrninistradón de Sama, el cual solicitaba de los oficiales, adminis- 
tradores, carteros y peatones de correos relaciones de los reumáticos de las localidades 
respectivas, nombrando a tales funcionarios representantes del negocio, y remitién- 
doles por correo en paquetes postales, los artículos para su destino, como dirigidos a 
empleados de correos, con lo cual se ahorra los sellos de franqueo, defraudándose de 
tal modo al Tesoro. Así mismo defraudaban al Estado en la contribución industrial 
referente a tal negocio, tratando de coaccionar a dos inspectores de Hacienda, despla- 
zados a Sarria, cosa que no les dio resultado, en vista de lo que, hicieron una denuncia 
falsa contra uno de ellos. También hicieron otra denuncia falsa contra el Secretario del 
Ayuntamiento, que no se prestó a dar por retrasada la fecha de alta presentada 
[Emesto López Martínez, sospeitosamente detido o 3 de agosto do 36 en Sarria, cando 
Zaera era xefe provincial de fe-jons e o seu lugartenente e procesado con el, Eduardo 
Gómez Requejo xefe comarcal de Sarria, saíndo dous días despois en liberdade] y que 
además intervino como letrado por los acreedores de la quiebra." 

13 Maximiano García Venero, opus cit., p. 131. 

14 Fol. 591. 

15 Os documentos encontrados no rexistro que se verificou nos locais de FE-JONS 
de Sarria (unidos á causa) probaban que polos dirixentes se impoñían multas. 

16 Fol. 591 v°. 

17 Cabe destacar a testemuña de José Pérez Batallón López (gran propietario, que 
fora directivo de Unión Patriótica con Primo de Rivera), quen declarou que recibira 
unha carta dos presidentes da Deputación Provincial, da Cámara de Comercio e da 
Asociación Patronal de Lugo, que lle rogaban iniciase e organizase no partido xudi- 
cial de Sarria a Subscrición Patriótica e Nacional. Ó expoñer ó alcalde a carta ante- 
rior, este díxolle que co mesmo obxecto xa funcionaba unha comisión, a referida, e 
que polo tanto non debía constituírse unha segunda comisión. En consecuencia, o 
presidente da Deputación relevouno da petición anterior (aporta as dúas cartas). 
Declarou tamén que os integrantes da comisión antedita lle solicitaran 100 ptas. 
"para nutrir la suscripción para el Ejército y para el Movimiento Nacional" [Fol.s. 
389 yv°]. 

ls Cando os falangistas asumiron a súa xestión, acumuláronse as irregularidades, 
ate o punto de que o xuíz instructor considera imposible establecer no sumario a 
enorme contía do subtraído polos falangistas para o seu consumo ou para vendelo 
a terceiros. Destas ventas hai constancia pola declaración dos propios compradores 
e pola existencia de talóns de ingreso en tesourería de Falange. Dos ingresos de 
Falange dispoñían, sen ter que dar ningunha xustificación, tanto mgz como 
Requejo. Para calar o descontento por esta apropiación e porque as listas de subs- 
critores non aparecían na prensa, Requejo publicou unha nota nos xornais de 
contido claramente ameazador. 

19 0 producto da venda deste ouro, realizada en Portugal, foi entregado por 
Requejo a lo menos aparentemente (o recibo expedido polo secretario de Nicolás 
Franco, Manuel Saco, non ten aparencia de documento oficial, foi escrito nun papel 
con cabeceira do hotel no que se aloxaba e presenta por detrás unhas anotacións a 
man do empregado do hotel a quen se lle encomendou a entrega de dito recibo) á 
Xunta Nacional de Burgos en Lisboa. 

20 Fols. 408 e 546. 

21 É importante consignar, por exemplo, que mgz detraeu 15.000 ptas. o 14 de 
setembro de 1936 (mes no que foi nomeado xefe territorial de FE-JONS, "para 
Manuel Hedilla, Jefe de la Junta de mando", sen comprobante. [Fol. 590 v°[. 

^Así, na súa declaración o alcalde provisional de Sarria, fala dun "suceso desgra- 
ciado que costó la vida a dos soldados por haber disparado sobre ellos ima pareja 
de falangistas", e tamén de que elementos falangistas "emplearon la violencia en el 
domicilio de éste [señor cura de Reiriz], sacándole todas las existencias que tenía en 
la tienda de su casa" [fols. 2v°-3[. Pola súa parte o brigada retirado da guarda civil 
e xefe de liña de Sarria en setembro do 36, denunciou, ademais de múltiples extor- 
sións dirixidas contra familiares de individuos de esquerdas paseados, outras 
contra sacerdotes os que esixiron importantes cantidades de diñeiro, chegando en 
ocasións a roubarllo. Tamén declara que: "una pareja de falangistas de servicio 

hicieron fuego sobre una camioneta ocupada por parejas de la Guardia Civil y 
soldados (...) ocasionaron con los disparos tres heridos, dos de ellos faRecidos". 
[Fols: 3v°-5v°]. Outros testemuños igualmente inculpatorios figuran nos fols. 5v°, 
19 v°, 29 v°, 415-417. 

23 A cursiva é miña. Fol. 596-v° 

24 Estas circunstancias aparecen referidas no expediente instruído en indagación de 
irregularidades cometidas por MGZ polo Xulgado Militar Eventual de Lugo en 
xuño de 1937, fol. 4-v°. O expediente atopase no Tribunal Militar Territorial Cuarto 
de A Coruña. 

ffi A cursiva é miña. Fol. 182-v°. 

